Smernica Komisie 96/28/ES
z 10. mája 1996,
ktorá prispôsobuje technickému pokroku smernicu Rady 76/116/EHS o aproximácií právnych predpisov členských štátov o hnojivách
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva, najmä jej článok 100a,
so zreteľom na smernicu Rady 76/116/EHS z 18. decembra 1975 o aproximácií právnych predpisov členských štátov o hnojivách [1], v poslednom znení smernice 89/530/EHS [2], najmä jej článok 9 ods. 1,
keďže článok 7a zmluvy predpokladá priestor bez vnútorných hraníc, v ktorom je zabezpečený voľný pohyb tovarov, osôb, služieb a kapitálu;
keďže smernica 76/116/EHS stanovuje pravidlá pre odbyt hnojív v rámci vnútorného trhu;
keďže do prílohy I smernice 76/116/EHS je potrebné doplniť nové hnojivá, aby tieto mohli využívať výhody plynúce z označovania spoločenstvom ustanoveným v prílohe II uvedenej smernice;
keďže oznámenie 94/C 138/04 [3] stanovuje postup, ktorý majú dodržiavať všetky osoby (výrobcovia alebo ich zástupcovia), ktoré chcú na hnojivo používať označenie spoločenstva ustanovené v prílohe II smernice 76/116/EHS na základe predloženia technického dokumentu orgánom členského štátu, ktorý vystupuje ako spravodajca vo veci technického dokumentu v Pracovnej skupine pre hnojivá pri Európskej komisii;
keďže opatrenia ustanovené v tejto smernici sú v súlade so stanoviskom Výboru pre prispôsobovanie smerníc, týkajúcich sa odstraňovania technických prekážok obchodu s hnojivami, technickému pokroku,
PRIJALA TÚTO SMERNICU:
Článok 1
Príloha I smernice 76/116/EHS sa mení a dopĺňa takto:
1. Hnojivo zahrnuté v prílohe I tejto smernice sa pripája k časti A, bodu 1 označenému "Dusíkaté hnojivá".
2. Hnojivá zahrnuté v prílohe II tejto smernice sa pripájajú k časti D označenej "Hnojivá s druhotnými živinami".
Článok 2
Nasledovný výrobok a hodnota prípustnej odchýlky sa vkladá do časti A.1 v prílohe III smernice 76/116/EHS:
"Močovina so síranom amónnym | 0,5 %" |
.
Článok 3
1. Členské štáty prijmú zákony, iné právne predpisy a správne opatrenia potrebné na dosiahnutie súladu s touto smernicou najneskôr do 31. mája 1997. Bezodkladne o tom informujú Komisiu.
2. Členské štáty oznámia Komisii znenie ustanovení vnútroštátnych právnych predpisov, ktoré prijmú v oblasti pôsobnosti tejto smernice.
Článok 4
Táto smernica je adresovaná členským štátom.
V Bruseli 10. mája 1996